حيدر .والله ياعمي امنيتي ارد لديره بس بعد اتعلمت ع بغداد
وجهالي هم مدارسهم وحياتهم كملت اهنا صعب هسه نرد
ابوحسين ..خايب ما تكلي شحبيت منها شوكلها دخان وزدحامات تكتل كتل
وين بالريف بس ريحه الاشجار ترد الروح
حيدر ..صح والله كلامك ياعمي بس هاي بعد تعودنه عليها
ودخلت صواني الغده ونصب اكل كامل ومكمل من كله
حيدر ..تفضلوا يابه البيت والزاد زادكم
ابو حسين .والنعم منك ومن اصلك
تغدينه وصار الحج
ي والسوالف الحلوه والذكريات وكملنه شربنه جاي
ارتاح الكل
حسين ..من دخلت ورده حبيبه كلبي
فدوه لابسه تراك احمر وبي بزونه بيضه راح ياكل جزء من جسمها هذا التراك لزمتني حصره وخذت نفس عميق
شفت الوجوهه كلها مرتاحه وفرحانه ابجيتنه
نام الوالد لان السفر متعب
رحنه كعدنه اني وحيدر والشباب بالغرفه الثانيه
كرار طلعنه فلم اجنبي اكشن كلش حلووو
تابعناه كله
خلص ومحمد داره ع قناه افلام هندي
وصار التصنيف والضحك عليهم لان افلامهم كلها كذب ومبالغه
عشره يكتلهم واحد لو سياره اطير وما تتكسر وعادي تشتغل
يعني افلامهم تصنيف
حيدر ..اي ياحسين وين حاب افرك
حسين ..لا بويه لا تفرني ولا افرك خليني بالبيت اكلب التلفزيون
كرار..ليش عمي شنو ما تحب تطلع
لا يابوي دوخه طلعه بغداد بس ازدحام ودوخه راس
حيدر ..والله اصدكت بس اني اطلع البنات هم خطيه يحبن المراجيح
حسين ..اي اكيد اني فرح ما حس بيها لان تطلع ويه بنات عماتها
مر الوكت غربت الدنيا
حيدر ..امشينه حسين خل نطلع
وين نروح
للجادريه حلوه بيها شط
حسين .جا خوش
حيدر .طلعنه اني وعمي وحسين ومحمد للجادريه
كرار ما اجه لان معزوم ع عرس صديقه
مر الوكت ابساع بس جان حلو حيل
رجعنه للبيت شفنه النسوان ناصبات الكرزات وجاي يتابعن مسلسل تركي
صار عشك مسلسلات التركي الكل النسوان
حسين ..شو البنات ما شفناهن بعد من الغده
حيدر ..اكيد جاي يلعبن ابغرفتهن
كعدنه وجابتلنه ام كرار كرزات
حيدر ..فدوه نريد جاي
اطياف ..اي تدلل
Just a sec...
we've got a video ad loading up.
حسين ..جاي الوب انه بس اريد يطكوها للسالفه ورتاح لان عايش ع نار
ابو حسين ..عمي حيدر ماتعرف دكتور شاطر بالقلب
حيدر ..اي عمي اعرف بس المن
لا تكلي الك
لا الصاحبي ..اريد اسأله عن دكتور شاطر
اكو هواي بالاخص بالحارثيه كلهم دراسات عليا
عدنان ..جا زين الباجر نمر ع دكتورك
اي عمي تدلل
وخذتنه السوالف
حسين ..اني سارح عنهم خارج نطاق كلامهم كله ما جنت اعرف عن شنو يحجون
حيدر ..هاي وينك حسين شو بالك مو يمنه
اي والله جنت سارح
حيدر ..يتهنه الشاغل فكرك
حسين ..ضحكت وحجيت في نفسي .والله لو تدري الشاغل فكري هوه بنتك جان انجنيت انت
صارت ساعه وحده ابوي تعب بعد كتله حيدر الوالد
انتبه حيدر ودز محمد يجيب فراش
فرش محمد فراشنه وتمددنه
حيدر ..حسين احسك دايخ شبيك احجيلي
حسين ..ان شالله باجر احجيلك
ورده ..ما صدكت من جتي فرح وعمه عذراء لان حيل احبهم وحب العب ويه فرح
وعمه عذراء تعلمني الخياطه علمود اخيط ملابس للعابه
جانت تفصل واني اخيط
دخلت علينه ماما ..هااا شجاي اسوون
عذراء ..والله بنتج وسوالفها وبدلاتها نخيط ونرجع ليوره
هههههههه
ورده ..هيج صارت عمه ميخالف اني زعلتج
عذراء ..لا حبيبتي كلشي ولا زعلج انتي
وحبيبتي لصيحيلي بعد عمه كولي بس اسمي عذراء
ورده ..ليش عمه اااااااا العفو عذراء
عذراء ..هيج احلى تناديلي بسمي ماحب كلمه عمه
ورده ..ميخالف عذراء
كمنه بعد والكل نام ورتاح
صحينه الصبح والوكت ماشي لان الكل نايم متاخر
جانت الساعه ١١ الصبح
اطياف ..حضرت الريوك ..وسألت حيدر شسوي عالغده كال سوي مقلوبه لحم
طلع هوه وحسين جابلنه نص لشه طلي
لان احسين هم راد تشريب اصفر